Diari Oficial de la Generalitat Valenciana


Sumari del DOGV 3435, del 16-02-1999 (1999/1256)

DECRET 23/1999, de 9 de febrer, del Govern Valencià, pel qual es crea un institut d'Educació Secundària a Alfafar.
------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/02/09/23/dof/vci/html**

### Dades del document

Número de DOGV
:   3435

Data del DOGV
:   16-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1256


Data del document
:   09-02-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Alfafar
    * ensenyament secundari

DECRET 23/1999, de 9 de febrer, del Govern Valencià, pel qual es crea un institut d'Educació Secundària a Alfafar. [1999/X1256]
  
Segons els estudis de planificació educativa, efectuats per la Conselleria de Cultura, Educació i Ciència, és necessari crear un segon institut a Alfafar en què s'impartisquen els ensenyaments d'Educació Secundària establits en la Llei Orgànica 1/1990, de 3 d'octubre, d'Ordenació General del Sistema Educatiu.
  
L'increment de sol·licituds de llocs escolars d'Educació Secundària s'ha produït paral·lelament a la reducció de les corresponents a Educació Primària. Per la qual cosa es fa necessària la reestructuració de l'oferta d'ensenyament públic a la citada localitat, de manera que per mitjà de les corresponents actuacions administratives s'obtinga la màxima rendibilitat social dels recursos humans i materials assignats.
  
L'apartat segon de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, parcialment modificada per l'article 168 de la Llei 13/1996, faculta l'estat i les comunitats autònomes per afectar, per necessitats d'escolarització, edificis escolars de propietat municipal on s'ubiquen centres d'Educació Preescolar i Educació General Bàsica per a la impartició d'Educació Secundària o Formació Professional. En dits supòsits continuarà sent l'administració local la titular demanial dels immobles.
  
Per això, conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, a proposta del conseller de Cultura, Educació i Ciència, i després de la deliberació prèvia del Govern Valencià, en la reunió del dia 9 de febrer de 1999,
  
DECRETE
  
Article únic
  
Es crea, per desdoblament de l'Institut d'Educació Secundària d'Alfafar, codi 81606862, a les instal·lacions abans ocupades pel col·legi públic Jaume I el Conqueridor, el següent centre docent:
  
Província: València
  
Localitat: Alfafar
  
Denominació: Institut d'Educació Secundària, núm. 2
  
Codi: 74749542
  
Adreça: c/ Séquia de Favara, s/n.
  
Composició: 12 unitats d'Educació Secundària Obligatòria
  
Capacitat:: 360 llocs escolars
  
DISPOSICIÓ TRANSITÒRIA
  
Provisionalment, fins que es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIONS ADDICIONALS
  
Primera
  
Allò que s'ha establit en el present decret s'inscriurà en el Registre de Centres Docents de la Comunitat Valenciana.
  
Segona
  
L'Institut d'Educació Secundària d'Alfafar, codi 04111659, passa a denominar-se Institut núm. 1.
  
DISPOSICIONS FINALS
  
Primera
  
Es faculta al conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò que s'ha establit en el present decret, així com per a modificar, si és procedent, el domicili, la denominació i configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 1998.
  
València, 9 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI